יאקוב סילבסטר

יאקוב סילבסטר (בסלובקית: Jakub Sylvestr, נולד ב-2 בפברואר 1989) הוא כדורגלן סלובקי המשחק בעמדת החלוץ בסקציה נס ציונה ובנבחרת סלובקיה.

קריירה
סילבסטר נולד בבאנסקה ביסטריצה שבצ'כוסלובקיה (כיום בסלובקיה). כבר בגיל שמונה הצטרף למחלקת הנוער של יופייל דופלביס. בגיל 15 עבר לדוקלה באנסקה. לאחר כשנה, התגלה יאקוב ככישרון גדול וכאחד עם פוטנציאל גבוה, שצפוי להוליך את הכדורגל הסלובקי בעתיד, ונמכר למחלקת הנוער של סלובן ברטיסלאבה בה שיחק כשנתיים. בשנת 2007, חתם החלוץ הצעיר ל-4 שנים במועדון הפאר הסלובקי, ובו רשם 77 הופעות וכבש 13 שערים. החלוץ אף הושאל לחצי עונה לארטמדיה ברטיסלאבה בה הצטיין עם שבעה כיבושים ב-14 הופעות.

בשנת 2010 חתם סילבסטר בדינמו זאגרב הקרואטית. לאחר שנתיים חלשות בהן לא הרבה לקבל דקות משחק, חתם החלוץ בארצגבירגה אווה מהליגה הגרמנית השנייה. סילבסטר רשם שנתיים מוצלחות בגרמניה בהן כבש 23 שערים ב-66 הופעות ובעונת 2013/14 אף היה מלך השערים של הבונדסליגה השנייה. בשנת 2014 החזיק החלוץ הצעה בשווי 1.7 מיליון יורו מהרטה ברלין, אך העדיף לחתום באותו הסכום בנירנברג. בסילבסטר נתלו תקוות שהוא יסייע לקבוצה במאבקי העלייה לבונדסליגה, אלא שהקבוצה הציגה יכולת רעה, ובאמצע העונה הוחלף מאמן הקבוצה ומקומו של סילבסטר בסגל הלך ודעך, עד שהושאל לחצי עונה לפאדרבורן 07 בה לא כבש.

אחרי האכזבה בנירנברג, סילבסטר נדד עד לדנמרק לאולבורג מאמצע הטבלה. ב-1 בפברואר 2018 עם סגירתו של חלון ההעברות באירופה חתם יאקוב סילבסטר בבית"ר ירושלים לחצי עונה, עם אופציה לעונה נוספת.

ב-29 בינואר 2019 חתם סילבסטר בבני יהודה תל אביב, ושבוע לאחר מכן, ב-5 בפברואר 2019 שיחק במדיה במסגרת גביע המדינה. ב-10 בפברואר 2019 כבש שער ובישל שער נוסף בבכורה בליגת העל בכדורגל במדי בני יהודה בניצחון קבוצתו 4–0 על הפועל חדרה. ב-28 במאי 2019 סיים את חוזהו בקבוצה.

ב-22 בספטמבר 2019 חתם במועדון ספורט אשדוד. הוא ערך את הופעת הבכורה שלו בקבוצה ב-8 באוקטובר 2019, בהפסד הליגה 0–2 לעירוני קריית שמונה. ב-26 באוקטובר הבקיע את שער הבכורה במדי הקבוצה, בניצחון 2-4 על מכבי נתניה.

ב-23 בינואר 2020 חתם בהפועל חיפה כבש את שער הבכורה שלו בהפועל חיפה ב-25 בינואר במשחקו הראשון בקבוצה במשחק שנגמר בתיקו 2-2 בין הפועל חיפה להפועל רעננה.

באוקטובר , סילבסטר חתם בצ'נאיין מהסופר ליג ההודית. ב-11 במרץ 2021 חתם בז'לגיריס וילנה הליטאית.

ב-9 בינואר 2023 חתם ברסוויה זשוב מהליגה הפולנית השנייה.
ביולי 2023 חזר לישראל וחתם בסקציה נס ציונה.

נבחרת לאומית
בשנת 2010 זומן לראשונה סילבסטר לנבחרת סלובקיה, אך לא הרבה לשחק, וב-6 הופעות הוא לא מצא את הרשת.

תארים
סלובן ברטיסלאבה
אליפות: 2008/2009

דינמו זאגרב
אליפות: 2010/2011, 2011/2012
הגביע הקרואטי: 2010/2011, 2011/2012

בני יהודה תל אביב
גביע המדינה: 2018/2019

קישורים חיצוניים

הערות שוליים 

כדורגלנים סלובקים
חלוצי כדורגל סלובקים
באנסקה ביסטריצה: כדורגלנים
כדורגלני סלובן ברטיסלאבה
כדורגלני פטרז'לקה
כדורגלני דינמו זאגרב
כדורגלני ארצגבירגה אווה
כדורגלני נירנברג
כדורגלני פאדרבורן 07
כדורגלני אולבורג
כדורגלני בית"ר ירושלים
כדורגלני בני יהודה תל אביב
כדורגלני מועדון ספורט אשדוד
כדורגלני הפועל חיפה
כדורגלני צ'נאיין
כדורגלני ז'לגיריס וילנה
כדורגלני סקציה נס ציונה
כדורגלני נבחרת סלובקיה
כדורגלנים זרים בישראל
ספורטאים זרים בקרואטיה
ספורטאים זרים בגרמניה
ספורטאים זרים בדנמרק
ספורטאים סלובקים בישראל
ספורטאים זרים בהודו
ספורטאים זרים בליטא
ספורטאים זרים בפולין
סלובקים שנולדו ב-1989